Diari Oficial de la Generalitat Valenciana


Sumari del DOGV 4451, del 03-03-2003 (2003/2440)

Informació pública del programa d'actuació integrada industrial aïllat (INA) al carrer Tuéjar.
----------------------------------------------------------------------------------------------

### Dades del document

Número de DOGV
:   4451

Data del DOGV
:   03-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2440


Organisme emissor
:   Ajuntament de l'Eliana

Tipus de document
:   Anunci

Informació pública del programa d'actuació integrada industrial aïllat (INA) al carrer Tuéjar. [2003/A2440]
  
Mitjançant la Resolució de l'Alcaldia Presidència de data 20 de febrer de 2003, s'ha adoptat l'acord següent:
  
«Vista la proposta formulada per la mercantil Agrupatri, acompanyada d'alternativa tècnica, avantprojecte d'urbanització i projecte de reparcel·lació, a l'empara del que disposa la Llei 6/1994, Reguladora de l'Activitat Urbanística, he disposat:
  
Primer
  
En compliment del que disposa l'article 46.3 de la Llei 6/1994, de 15 de novembre, Reguladora de l'Activitat Urbanística (LRAU), sotmetre a informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, l'alternativa de programa, durant el termini de 20 dies, comptadors des de l'endemà de la publicació del present anunci en el Diari Oficial de la Generalitat Valenciana.
  
Durant l'esmentat termini, qualsevol persona podrà consultar la referida documentació i l'expedient administratiu al Negociat d'Urbanisme de l'Ajuntament, al carrer de la Puríssima, 12, 1r, i podran presentar-s'hi tant al·legacions com alternatives tècniques que pretenguen competir amb l'exposada al públic.
  
Les proposicions juridicoeconòmiques s'han de presentar en una plica tancada, al Registre General de l'Ajuntament, de 08.00 a 14.00 hores i de 16.00 a 19.00 hores, en el termini de cinc dies hàbils següents al de l'acabament del termini anterior, amb la documentació establida en els apartats c) i d) de l'article 32 de la LRAU
  
L'acte d'obertura de pliques s'efectuarà a l'Ajuntament en la següent data hàbil a la conclusió del termini per a presentar-les.
  
Els esmentats terminis es prorrogaran per 20 dies addicionals si, durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i en presta caució en la quantia que es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Segon
  
Que les persones propietàries que expressament declinen cooperar, per entendre inconvenient o imprudent el desenvolupament urbanístic dels seus terrenys, poden renunciar-hi si demanen, mitjançant una sol·licitud presentada en un document públic abans de l'acord aprovador del programa, l'expropiació segons el que disposa l'article 29.9.c de la LRAU. L'esmentat acord aprovador determinarà la incoació de l'expedient de determinació del preu just per a la finca corresponent.
  
Tercer
  
Trameteu un avís, amb caràcter previ a la publicació, a les persones titulars cadastrals, així com a aquelles persones que consten en l'expedient com a titulars registrals.
  
Quart
  
Que el promotor sol·licite al Registre de la Propietat un certificat registral de domini i càrregues, de manera simultània a la convocatòria d'informació pública, de les finques afectades pel projecte de reparcel·lació, en compliment del que disposa l'article 69.b de la LRAU.
  
Cinqué
  
Cosa que es fa pública a l'efecte de l'article 59.4 de la Llei de Règim Jurídic de les Administracions Públiques i del Procediment Administratiu Comú, quant als propietaris desconeguts o amb domicili ignorat, o als qui, després d'haver-se intentat la notificació, no se'ls haja pogut efectuar.